Тепке

Тепке () — Кыргыз Республикасынын Ысык-Көл облусунун Ак-Суу районундагы кыштак. Тепкен айыл аймагына караштуу. Жыргалаң суусунун он өйүзүндөгү бийик кашатта, Каракол – Балыкчы автомобиль жолунун боюнда, деңиз деңгээлинен 1735 м бийиктикте жайгашкан. Райондун борбору Теплоключенка (Ак-Суу) кыштагынан 28 км түндүк тарапта. Балыкчы темир жол бекетинен 211 км. Орто мектеп, китепкана, маданият үйү бар. Турмуш-тиричилик кызматынын бөлүмдөрү, соода жайлары иштейт. Кыштакта Кыргыз ССР эл жазуучусу К. Жантөшев жана Кыргыз ССРинин эл артисти С. Жумадылов туулган.
 Калкы 
Калкы - 1 065 киши (2021)Численность населения областей, районов, городов,поселков городского типа, айылных аймаков и айылов (сел) Кыргызской Республики (по данным айыл окмоту на начало 2021г.), негизинен мал багып, дыйканчылык кылат.
 Колдонулган адабияттар 

 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9

Категория:Тепке айыл аймагы
Категория:Кыргызстандын кыштактары‎